മദ്യത്തിനൊപ്പം തൊട്ടുകൂട്ടിയത് വെള്ളിക്കെട്ടന് ചുട്ടത് യുവാക്കള് ആശുപത്രിയില് ഛത്തീസ്ഗഢില് മദ്യത്തിനൊപ്പം വിഷപ്പാമ്ബിനെ ചുട്ടുകഴിച്ച രണ്ടു യുവാക്കള് ആശുപത്രിയില്. കോര്ബ ജില്ലയില് ഞായറാഴ്ച രാത്രിയാണ് സംഭവം. ഗുഡ്ഡു ആനന്ദ്, രാജു ജാങ്ഡെ എന്നിവര് വെള്ളിക്കെട്ടന് വിഭാഗത്തില്പ്പെടുന്ന പാമ്ബിന്റെ തലഭാഗവും വാലുമാണ് കഴിച്ചത്. ദേഹാസ്വാസ്ഥ്യം അനുഭവപ്പെട്ട ഉടന് തന്നെ കുടുംബാംഗങ്ങള് ഇരുവരെയും സമീപത്തെ സര്ക്കാര് ആശുപത്രിയില് എത്തിച്ചു. രാജു പാമ്ബിന്റെ തലഭാഗവും ഗുഡ്ഡു വാല്ഭാഗവുമാണ് ഭക്ഷിച്ചത്. ഇതിനു ശേഷമാണ് ഇരുവര്ക്കും ദേഹാസ്വാസ്ഥ്യം അനുഭവപ്പെട്ടത്. ഇതില് രാജുവിന്റെ ആരോഗ്യനില ഗുരുതരമായി തുടരുകയാണെന്നാണ് വിവരം. സംഭവമറിഞ്ഞ് സ്ഥലത്തെത്തിയ പൊലീസ് പാതിവെന്ത പാമ്ബിന്റെ അവശിഷ്ടങ്ങള് കണ്ടെടുത്തു. ഇന്ദിര നഗര് പ്രദേശത്തെ ദേവാംഗന് പരയിലെ ഒരു വീട്ടിലാണ് വിഷപ്പാമ്ബിനെ കണ്ടത്. കുടുംബാംഗങ്ങളിലാരാള് പാമ്ബിനെ പിടികൂടി തീയിലേക്ക് എറിഞ്ഞു. തുടര്ന്ന് പാതി കത്തിയ പാമ്ബിനെ റോഡിലേക്ക് എറിയുകയും ചെയ്തു. അല്പസമയത്തിന് ശേഷം ഇതുവഴി വന്ന മദ്യലഹരിയിലായിരുന്ന ഗുഡ്ഡു ആനന്ദും രാജു ജാങ്ഡെയും പാമ്ബിനെ ഭക്ഷിക്കുകയായിരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.